**Rothenburg ob der Tauber, Γερμανία**

Το **Ρότενμπουργκ ομπ ντερ Τάουμπερ** είναι πόλη στην περιοχή Άνσμπαχ της Μέσης Φρανκονίας, στην Φρανκονική περιοχή της [Βαυαρίας](https://el.wikipedia.org/wiki/%CE%92%CE%B1%CF%85%CE%B1%CF%81%CE%AF%CE%B1), στη [Γερμανία](https://el.wikipedia.org/wiki/%CE%93%CE%B5%CF%81%CE%BC%CE%B1%CE%BD%CE%AF%CE%B1). Το Ρότενμπουργκ είναι διάσημο για την καλά διατηρημένη [μεσαιωνική](https://el.wikipedia.org/wiki/%CE%9C%CE%B5%CF%83%CE%B1%CE%AF%CF%89%CE%BD%CE%B1%CF%82) παλιά του πόλη, που αποτελεί πόλο έλξης για τουρίστες από όλο τον κόσμο. Πρόκειται για μέρος του δημοφιλούς Ρομαντικού Δρόμου που διαπερνά τη νότια Γερμανία.

Το Ρότενμπουργκ ήταν Ελεύθερη Αυτοκρατορική Πόλη από τα τέλη του Μεσαίωνα μέχρι το 1803.

**ΙΣΤΟΡΙΑ**

### Κατά τη διάρκεια του 950, κατασκευάστηκε από τον Κόμη του Κόμπουργκ - Ρότενμπουργκ το σύστημα ύδρευσης που βρίσκεται στον σύγχρονο κήπο του κάστρου.

Η δυναστεία του Κόμητος Κόμπουργκ - Ρότενμπουργκ έσβησε το 1116. Ο τελευταίος κόμης, ο Κόμης Χάινριχ, Αυτοκράτορας [Ερρίκος Ε΄ της Αγίας Ρωμαϊκής Αυτοκρατορίας](https://el.wikipedia.org/wiki/%CE%95%CF%81%CF%81%CE%AF%CE%BA%CE%BF%CF%82_%CE%95%CE%84_%CF%84%CE%B7%CF%82_%CE%91%CE%B3%CE%AF%CE%B1%CF%82_%CE%A1%CF%89%CE%BC%CE%B1%CF%8A%CE%BA%CE%AE%CF%82_%CE%91%CF%85%CF%84%CE%BF%CE%BA%CF%81%CE%B1%CF%84%CE%BF%CF%81%CE%AF%CE%B1%CF%82) διόρισε τον ανιψιό του Κόνραντ φον Χοενστάουφεν (Konrad von Hohenstaufen) ως διάδοχο των ιδιοκτησιών του Κόμπουργκ - Ρότενμπουργκ.

Σε 1170, η πόλη του Ρότενμπουργκ ιδρύθηκε κατά τον χρόνο ολοκλήρωσης του κάστρου Staufer. Το κέντρο της πόλης ήταν η αγορά και η Εκκλησία του Αγίου Ιακώβου. Μπορεί να δει κανείς την ανάπτυξη της αρχαιότερης οχύρωσης, το παλιό κελάρι/παλιά τάφρο και την αγορά του γάλακτος. Τα τείχη και οι πύργοι χτίστηκαν το 13ο αιώνα. Διασώζονται ο "Λευκός Πύργος" και ο "Πύργος Markus" με την αψίδα Röder.

Από το 1194 έως το 1254, οι εκπρόσωποι της δυναστείας των [Staufer](https://el.wikipedia.org/wiki/%CE%9F%CE%AF%CE%BA%CE%BF%CF%82_%CF%84%CF%89%CE%BD_%CE%A7%CE%BF%CE%B5%CE%BD%CF%83%CF%84%CE%AC%CE%BF%CF%85%CF%86%CE%B5%CE%BD) κυβέρνησαν την περιοχή γύρω από το Ρότενμπουργκ. Εκείνη την περίοδο, το τάγμα του Αγ. Ιωάννη και άλλα τάγματα ιδρύθηκαν κοντά στην Εκκλησία του Αγίου Ιακώβου και ένα Δομινικανό μοναστήρι (1258).

Το 1274 παραχωρήθηκαν στο Ρότενμπουργκ προνόμια από τον Βασιλιά [Rudolf of Habsburg](https://el.wikipedia.org/wiki/%CE%A1%CE%BF%CE%B4%CF%8C%CE%BB%CF%86%CE%BF%CF%82_%CE%91%CE%84_%CF%84%CE%B7%CF%82_%CE%93%CE%B5%CF%81%CE%BC%CE%B1%CE%BD%CE%AF%CE%B1%CF%82) ως μια Ελεύθερη Αυτοκρατορική Πόλη. Δημιουργήθηκαν στην πόλη τρεις διάσημες αγορές και τους επόμενους αιώνες η πόλη είχε μεγάλη ανάπτυξη. Οι πολίτες της πόλης και οι Ιππότες του Hinterland έχτισαν το Φραγκισκανικό μοναστήρι και το νοσοκομείο της πόλης (το 1378/78 εντάχθηκαν εντός των τειχών της πόλης). Το [German Order](https://el.wikipedia.org/wiki/%CE%A4%CE%B5%CF%85%CF%84%CE%BF%CE%BD%CE%B9%CE%BA%CF%8C_%CE%A4%CE%AC%CE%B3%CE%BC%CE%B1) ξεκίνησε το χτίσιμο της εκκλησίας του Αγίου Ιακώβου, η οποία χρησιμοποιείται από το 1336. Το προσκύνημα *Heilig Blut* (κυρ. Άγιο Αίμα) προσέλκυσε πολλούς προσκυνητές στο Ρότενμπουργκ- ο πληθυσμός τότε ήταν περίπου 5,500 άτομα εντός των τειχών και 14,000 εκτός των τειχών της πόλης.

Το 1356 το κάστρο Staufer καταστράφηκε από έναν ισχυρό σεισμό, ενώ το τελευταίο απομεινάρι του αποτελεί το εκκλησάκι St. Blaise.

### Κτίρια

* Η εκκλησία του Αγίου Ιακώβου με το τέμπλο "Άγιο Αίμα" από το [Tilman Riemenschneider](https://el.wikipedia.org/wiki/%CE%A4%CE%AF%CE%BB%CE%BC%CE%B1%CE%BD_%CE%A1%CE%AF%CE%BC%CE%B5%CE%BD%CF%83%CE%BD%CE%AC%CE%B9%CE%BD%CF%84%CE%B5%CF%81)
* Τα τείχη της πόλης
* Το κτίριο Plönlein
* Το οχυρό Spital
* Η εκκλησία St. Wolfgang Εκκλησία στην πύλη *Klingentor*
* Η μεγάλη αίθουσα του κάστρου
* Το κάστρο Toppler στην κοιλάδα Tauber
* Η γέφυρα πάνω από το Tauber
* Το Wildbad Ρότενμπουργκ χτίστηκε μεταξύ 1898 και το 1903 από τον Friedrich Hessing ως ξενοδοχείο. Από το 1982 χρησιμοποιείται ως συνεδριακό κέντρο της Ευαγγελικής εκκλησίας.
* Το ιστορικό δημαρχείο της πόλης με τον πύργο του ρολογιού και το ρολόι *Meistertrunk*
* Το ιστορικό κτίριο Altes Brauhaus
* Το παλιό Δημαρχείο
* Η Μονή
* Η εκκλησία των Φραγκισκανών



